Γεώργιος Μπουρδάρας

Ο Γεώργιος Μπουρδάρας (1888 - 1959) ήταν Έλληνας στρατιωτικός και πολιτικός.

Βιογραφία
Γεννήθηκε στον Φουρνά Ευρυτανίας το 1888. Έλαβε μέρος στους Βαλκανικούς πολέμους και στον Πρώτο Παγκόσμιο Πόλεμο αρχικά ως έφεδρος και στη συνέχεια ως μόνιμος αξιωματικός.

Από τις αρχές της δεκαετίας του 1930 αναμίχθηκε με την πολιτική όπου και από το έτος 1933 εξελέγη κατ΄επανάληψη βουλευτής Ευρυτανίας, αρχικά με το κόμμα του Καφαντάρη.

Μετά την απελευθέρωση της Ελλάδας, τον Σεπτέμβριο του 1944 διορίστηκε Διοικητής των νήσων του Aρχιπελάγους. Στη συνέχεια πολιτεύθηκε με το κόμμα ΕΠΕΚ και στη κυβέρνηση Θεμιστοκλή Σοφούλη 1945 διορίστηκε υπουργός των 3Τ, όπως λεγόταν στην εποχή του το "υπουργείο Ταχυδρομείων, Τηλεγράφων και Τηλεφώνων", (1945-1946) και αργότερα στη κυβέρνηση Νικολάου Πλαστήρα 1951 ανέλαβε υπουργός Συγκοινωνιών (1951-1952). Το 1956 πολιτευόμενος με το κόμμα των Φιλελευθέρων εκλέχθηκε βουλευτής Αιτωλοακαρνανίας.
 
Ο Γεώργιος Μπουρδάρας πέθανε στην Αθήνα στις 24 Ιουνίου 1959 και κηδεύτηκε την επομένη από τον ιερό ναό της Μητρόπολης. Αδελφός του ήταν ο Αλκιβιάδης Μπουρδάρας. Η γενέτειρά του τον έχει τιμήσει με την μαρμάρινη προτομή του στην πλατεία του χωριού που γεννήθηκε.

Πηγές 
 "Μεγάλη Ελληνική Εγκυκλοπαίδεια" τομ. Γ΄ (συμπλήρωμα), σελ. 756.

Παραπομπές 

Έλληνες αξιωματικοί του Στρατού Ξηράς
Βουλευτές εκλεγμένοι με την ΕΠΕΚ
Βουλευτές εκλεγμένοι με το κόμμα των Φιλελευθέρων
Βουλευτές Ευρυτανίας
Βουλευτές Αιτωλοακαρνανίας
Έλληνες υπουργοί Συγκοινωνιών
Έλληνες υπουργοί Ταχυδρομείων, Τηλεγράφων και Τηλεφώνων
Βουλευτές εκλεγμένοι με το Κόμμα των Προοδευτικών Φιλελευθέρων
Έλληνες Γενικοί Διοικητές Λέσβου